CELEX: 22000D1221(19)
Language: el
Date: 1999-09-24 00:00:00
Title: Απόφαση της Μεικτής Επιτροπής του ΕΟΧ, αριθ. 119/1999, της 24ης Σεπτεμβρίου 1999 για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧ

Avis juridique important

|

22000D1221(19)

Απόφαση της Μεικτής Επιτροπής του ΕΟΧ, αριθ. 119/1999, της 24ης Σεπτεμβρίου 1999 για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧ  

Επίσημη Εφημερίδα αριθ. L 325 της 21/12/2000 σ. 0034 - 0035

Απόφαση της Μεικτής Επιτροπής του ΕΟΧαριθ. 119/1999της 24ης Σεπτεμβρίου 1999για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XI της συμφωνίας τροποποιήθηκε με την απόφαση αριθ. 84/1999 της Μεικτής Επιτροπής του ΕΟΧ, της 25ης Ιουνίου 1999(1).(2) Πρέπει να ενσωματωθεί στη συμφωνία η απόφαση αριθ. 128/1999/ΕΚ του Ευρωπαϊκού Κοινοβουλίου και του Συμβουλίου, της 14ης Δεκεμβρίου 1998, σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην Κοινότητα(2).(3) Για τους σκοπούς της συμφωνίας πρέπει να προσαρμοσθούν οι διατάξεις περί διεθνών πτυχών της απόφασης αριθ. 128/1999/ΕΚ,ΑΠΟΦΑΣΙΖΕΙ:Άρθρο 1Μετά το σημείο 5γγ (οδηγία 97/13/ΕΚ του Ευρωπαϊκού Κοινοβουλίου και του Συμβουλίου) στο παράρτημα ΧΙ της συμφωνίας, παρεμβάλλεται το ακόλουθο σημείο πριν από την επικεφαλίδα "Ταχυδρομικές υπηρεσίες":"5γδ. 399 D 0128: Απόφαση αριθ. 128/1999/ΕΚ του Ευρωπαϊκού Κοινοβουλίου και του Συμβουλίου, της 14ης Δεκεμβρίου 1998, σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην Κοινότητα (ΕΕ L 17 της 22.1.1999, σ. 1).Για τους σκοπούς της παρούσας συμφωνίας, οι διατάξεις της εν λόγω απόφασης τροποποιούνται ως εξής:Το άρθρο 9 δεν θίγει το δικαίωμα κράτους ΕΖΕΣ να λάβει μέτρα σχετικά με υπηρεσίες UMTS και εξοπλισμό UMTS σε τρίτες χώρες ή να διαπραγματευθεί διμερείς και πολυμερείς συμφωνίες, που ισχύουν για τις UMTS, με τρίτες χώρες και διεθνείς οργανισμούς για ίδιο λογαριασμό. Η Επιτροπή και τα κράτη ΕΖΕΣ ενημερώνονται αμοιβαία και, αν ζητηθεί, προβαίνουν σε διαβουλεύσεις όσον αφορά τα εν λόγω μέτρα ή διαπραγματεύσεις στο πλαίσιο της Μεικτής Επιτροπής του ΕΟΧ."Άρθρο 2Τα κείμενα της απόφασης αριθ. 128/1999/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 25 Σεπτεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 24 Σεπτεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 296 της 23.11.2000.(2) ΕΕ L 17 της 22.1.1999, σ. 1.